Hoekom gee mense vir die gemeente - www.bybelkennis.co.za
Before we can begin to see the cross as something done for us, we have to see it as something done by us. —John Stott
As die gemeente moet groei, moet gelowiges gemotiveer word om hulle hulpbronne daar te belê. Dit is die verantwoordelikheid van die leierskap om die gelowiges te motiveer. Maar baie leiers hou nie daarvan om mense vir geld te vra nie. Hulle persoonlike vrese verhoed dus die uitbreiding van die koninkryk van God.
Rick Warren sê dat hy teen fondsinsameling is, maar dat hy mense leer om te gee. Hy sien fondsinsameling as geld kollekteer in ruil vir 'n produk, diens, beloning of erkenning. Maar ons moet verstaan hoekom mense gee.
Mense gee as hulle die leierskap vertrou. Mense gee eers vir mense wat hulle vertrou, dan vir doelwitte en eers daarna vir programme. As ons mense wil leer om te gee, gaan dit eerstens oor verhoudings en eers daarna oor funksies. Die persoon wat vra, moet die persoon met die meeste geloofwaardigheid wees.
Mense gee as hulle 'n visie aanvaar – nie as hulle 'n behoefte sien nie. Maar dan moet jy seker wees wat die visie is. Geboue en geld is nie goeie visies nie. Wat met die geboue en geld gedoen kan word, is goed. Beklemtoon die lewens wat verander kan word as mense gee.
Mense gee om die vreugde van vrygewigheid te ondervind. Dit voel goed om vrygewig te gee. Die gelukkigste mense op aarde is dié wat gee. Skuldgevoelens motiveer nie mense om te gee nie – altans nie op die langtermyn nie. Jy moet vreugde en nie skuldgevoelens gebruik om mense te motiveer.
Mense gee as hulle deur modelle geïnspireer word. Ons leer deur modelle dop te hou. Daar is 'n getuienis oor gee 'n duisend maal meer effektief as 'n preek oor gee. Modelle motiveer ons. Gee is aansteeklik.
Mense gee as hulle betrokke is. Mense wat betrokke is, is die mense wat bereid is om op te offer.
Mense vra as jy hulle vra om te gee. Jakobus sê dat ons nie het nie, want ons vra nie. Mense wat gee, groei in geloof en liefde en toewyding en karakter soos hulle leer om te gee.
Mense gee as jy dit vir hulle moontlik maak om te gee. Mense moet op soveel maniere as moontlik kan gee. Mense kan uitredeneer wat hulle kan gee terwyl ander dit 'n gebedsaak maak.
Mense gee as hulle gawes waardeer word. Die hele Filippense-boek is een van dankbaarheid. Mense wat gee moet bedank word. 'n Klein bietjie waardering bemoedig mense om vrygewig te wees.